[{"text_idx": "#000000", "text": "Disgrifiad o\u2019r llun, \"Be? Siaradwyr Cymraeg yn unig? Mae hon yn her fawr!\""}, {"text_idx": "#000001", "text": "Gyda'r holl anafiadau i garfan Cymru, mae dewis ti\u0302m holliach wedi bod yn ddigon o gur pen i Warren Gatland dros yr wythnosau diwethaf. Ond, meddyliwch petai'n rhaid iddo ddewis siaradwyr Cymraeg yn unig, sut olwg fyddai ar ei di\u0302m wedyn?"}, {"text_idx": "#000002", "text": "Dyna'r pwnc llosg gafodd ei drafod ymhlith timau cynhyrchu Y Clwb Rygbi a Scrum V yn ddiweddar. Ar o\u0302l ymgynghori gyda'r gwylwyr dyma'r rhestr wnaethon nhw eu llunio."}, {"text_idx": "#000005", "text": "Yn gyntaf, mae gormod o ddewis yn yr olwyr, yn enwedig yn safle'r mewnwr (Mike, Gareth, Dwayne, Lloyd, Tavis, Darren Allinson ayb). Tra bod prinder y blaenwyr mawr yn awgrymu bod y rheiny sy'n meddu ar iaith y nefoedd yn tueddu i osgoi'r ochr mwyaf corfforol o'r ge\u0302m."}, {"text_idx": "#000006", "text": "Y cwestiwn arall yw eu medr ieithyddol."}, {"text_idx": "#000007", "text": "Felly dyma fy newis terfynol i. Diolch i fy nghyd-weithwyr a'r trydar-fyd am eich help:"}, {"text_idx": "#000008", "text": "Disgrifiad o\u2019r llun, 15. Rhys Patchell - \"Yno am ei sgiliau rygbi a sgiliau ieithyddol sydd o'r safon ucha'.\""}, {"text_idx": "#000010", "text": "Disgrifiad o\u2019r llun, 13. Jonathan Davies - \"Y llais dyfna' yn y ti\u0302m. Os oes angen rhywun i leisio hysbyseb gwerthu ceir ar y radio yna Foxy yw'r dyn.\""}, {"text_idx": "#000012", "text": "Disgrifiad o\u2019r llun, 11. Scott Williams - \"Allan o safle ar yr asgell ond yn un o driawd Castell Newy' sy' yn y ti\u0302m.\""}, {"text_idx": "#000014", "text": "Disgrifiad o\u2019r llun, 9. Gareth Davies - \"Gareth Cawdor i'w ffrindiau. Caewch eich llygaid ac mae'n anodd gwahaniaethu rhyngddo e a'i gyfaill Scott Williams.\""}, {"text_idx": "#000015", "text": "Disgrifiad o\u2019r llun, 1. Rhodri Jones - \"Mae'n 'dde iawn' cael clywed acen Mach ar y cae...\""}, {"text_idx": "#000017", "text": "Disgrifiad o\u2019r llun, 3. Eifion Lewis-Roberts -\"Y mwya' o ran maint, y tawela o ran sw\u0302n. Mae 'The Fridge' yn swil dros ben. Ar yr adegau prin pan mae'n siarad, acen Dyffryn Clwyd sydd i'w chlywed.\""}, {"text_idx": "#000018", "text": "Disgrifiad o\u2019r llun, 4. Andrew Coombs - \"Acen hyfryta'r ti\u0302m. Cymraeg y Cymoedd naturiol sy'n beth prin iawn. Alle'n i wrando arno'n siarad trwy'r dydd.\""}, {"text_idx": "#000020", "text": "Disgrifiad o\u2019r llun, 6. James Davies - \"Brawd Jonathan Fox. Ei lys enw yw 'Cubby Boi'. Dyna sydd wedi ei baentio ar ei fysedd gan arlunydd tatw\u0302 yn Las Vegas. Tonfedd yn is na'i frawd o ran dyfnder llais.\""}, {"text_idx": "#000022", "text": "Disgrifiad o\u2019r llun, 8. Josh Turnbull - \"Y trydydd o Gastell Newy' a'r wythfed chwaraewr o'r Gorllewin. 'West is best' fel ma' nhw'n dweud...\""}, {"text_idx": "#000025", "text": "Prif StraeonCynlluniau ad-drefnu diffoddwyr ta\u0302n yn 'beryglus'Cyhoeddwyd1 awr yn o\u0302lFfrae 20mya 'wedi troi yn bersonol' - gweinidogCyhoeddwyd52 munud yn o\u0302lNetflix yn taflu goleuni ar ddigwyddiadau arallfydolCyhoeddwyd38 munud yn o\u0302l"}, {"text_idx": "#000028", "text": "Netflix yn taflu goleuni ar ddigwyddiadau arallfydol"}, {"text_idx": "#000035", "text": "Ras drwy Kenya yn 'ehangu bywyd'"}]